Између 8. и 15. фебруара 1919, литванска и немачка паравојска зауставила је напредовање Црвене армије. До краја фебруара, Немци су покренули офанзиву у Литванији и северној Летонији. Како би оснажили одбрану, Совјети су одлучили да од Литванске ССР и ССР Белорусије формирају јачу државну заједницу, Литванско-Белоруску ССР. Међутим, ово се показало безуспешним потезом због све већег надирања пољске војске током Пољско-совјетског рата. Совјети су поновно 1920. године покушали да обнове совјетску државу у Литванији, али су се након пораза код Варшаве повукли и признали њену независност.